CELEX: 32009R0477
Language: el
Date: 2009-06-05 00:00:00
Title: Κανονισμός (ΕΚ) αριθ. 477/2009 της Επιτροπής, της 5ης Ιουνίου 2009 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

9.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 144/15
            
         
      ΚΑΝΟΝΙΣΜΌΣ (ΕΚ) αριθ. 477/2009 ΤΗΣ ΕΠΙΤΡΟΠΉΣ
   
   της 5ης Ιουνίου 2009
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει θεσπίσει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές κοινοτικές διατάξεις με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί του κοινοτικού τελωνειακού κώδικα (2), ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη συνδυασμένη ονοματολογία η οποία όμως δεν συμφωνεί με τον παρόντα κανονισμό.
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Ιουνίου 2009.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Προϊόν αποτελούμενο από ορθογώνιο φύλλο ημισκληρυμένου γυαλιού επί του οποίου συνδέονται διάφορες αντιανακλαστικές και απορροφητικές στρώσεις πλαστικής ύλης.
                              Το προϊόν δεν φέρει πλαίσιο.
                              Χρησιμοποιείται στην κατασκευή οθονών απεικόνισης πλάσματος.
                           
                        
               
                  9001 90 00
               
               
                  Η κατάταξη διέπεται από τους γενικούς κανόνες 1, 3 στοιχείο β) και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 9001 και 9001 90 00.
                  Οι στρώσεις πλαστικής ύλης προσδίδουν στο προϊόν τα χαρακτηριστικά στοιχείου οπτικής. Δεν είναι δυνατόν να καταταχθεί στην κλάση 7007 ως γυαλί ασφαλείας, που αποτελείται από γυαλιά σκληρυμένα με βαφή ή που σχηματίζονται από συγκολλημένα φύλλα.
                  Τα μη συναρμολογημένα στοιχεία οπτικής από πλαστικής ύλη καλύπτονται από την κλάση 9001, έστω και αν δεν έχουν υποστεί οπτική επεξεργασία [βλέπε επίσης επεξηγηματικές σημειώσεις ΕΣ στην κλάση 9001, (D)].
                  Ως εκ τούτου, το προϊόν κατατάσσεται στον κωδικό ΣΟ 9001 90 00 ως άλλα στοιχεία οπτικής.
               
            
                  
                              2.
                           
                           
                              Προϊόν αποτελούμενο από ορθογώνιο φύλλο ημισκληρυμένου γυαλιού επί του οποίου συνδέονται διάφορες αντιανακλαστικές και απορροφητικές στρώσεις πλαστικού.
                              Το προϊόν φέρει πλαίσιο από μεταλλική ταινία.
                              Χρησιμοποιείται στην κατασκευή οθονών απεικόνισης πλάσματος.
                           
                        
               
                  9002 20 00
               
               
                  Η κατάταξη διέπεται από τους γενικούς κανόνες 1, 3 στοιχείο β) και 6 για την ερμηνεία της Συνδυασμένης Ονοματολογίας και από το κείμενο των κωδικών 9002 και 9002 20 00.
                  Οι στρώσεις πλαστικού προσδίδουν στο προϊόν τα χαρακτηριστικά στοιχείου οπτικής/οπτικού φίλτρου. Δεν είναι δυνατόν επομένως να καταταχθεί στην κλάση 7007 ως γυαλί ασφαλείας, που αποτελείται από γυαλιά σκληρυμένα με βαφή ή που σχηματίζονται από συγκολλημένα φύλλα.
                  Τα συναρμολογημένα στοιχεία οπτικής από πλαστική ύλη καλύπτονται από την κλάση 9002, έστω και αν δεν έχουν υποστεί οπτική επεξεργασία [βλέπε επίσης επεξηγηματικές σημειώσεις ΕΣ στην κλάση 9001, (D) και 9002].
                  Ως εκ τούτου, το προϊόν κατατάσσεται στον κωδικό ΣΟ 9002 20 00 ως οπτικό φίλτρο.